ਸਿੱਧ
  ਸਿੱਧ (ਸੰਸਕ੍ਰਿਤ:सिद्ध, "ਸੰਪੂਰਨ") ਸ਼ਬਦ ਹੈ ਜੋ ਭਾਰਤੀ ਧਰਮਾਂ ਅਤੇ ਸਭਿਆਚਾਰ ਵਿੱਚ ਵਿਆਪਕ ਤੌਰ ਤੇ ਵਰਤਿਆ ਜਾਂਦਾ ਹੈ। ਇਸਦਾ ਮਤਲਬ ਹੈ "ਉਹ ਜੋ ਨਿਪੁੰਨ ਹੈ। ਇਹ ਸੰਪੂਰਨ ਗੁਰੂ ਨੂੰ ਦਰਸਾਉਂਦਾ ਹੈ ਜਿਨ੍ਹਾਂ ਨੇ ਸਰੀਰਕ ਅਤੇ ਅਧਿਆਤਮਿਕ ਸੰਪੂਰਨਤਾ ਜਾਂ ਗਿਆਨ ਦੀ ਉੱਚ ਉਪਾਧੀ ਪ੍ਰਾਪਤ ਕੀਤੀ ਹੈ। ਜੈਨ ਧਰਮ ਵਿੱਚ, ਇਹ ਸ਼ਬਦ ਅਮਰ ਆਤਮਾਵਾਂ ਨੂੰ ਦਰਸਾਉਣ ਲਈ ਵਰਤਿਆ ਜਾਂਦਾ ਹੈ। ਸਿੱਧ ਉਸ ਵਿਅਕਤੀ ਨੂੰ ਵੀ ਦਰਸਾਉਂਦਾ ਹੈ ਜਿਸਨੇ ਸਿੱਧੀ, ਅਸਧਾਰਨ ਸਮਰੱਥਾਵਾਂ ਪ੍ਰਾਪਤ ਕੀਤੀਆਂ ਹਨ। ਸਿੱਧ ਆਮ ਤੌਰ 'ਤੇ ਸਿੱਧਾਂ, ਨਾਥਾਂ, ਤਪੱਸਵੀਆਂ, ਸਾਧੂਆਂ ਜਾਂ ਯੋਗੀਆਂ ਨੂੰ ਕਿਹਾ ਜਾਂਦਾ ਹੈ ਕਿਉਂਕਿ ਉਹ ਸਾਰੇ ਸਾਧਨਾ ਦਾ ਅਭਿਆਸ ਕਰਦੇ ਹਨ।